open-index/open-wikipedia-markdown huggingface dataset:
Čeľaď

**Čeľaď** môže byť:
*v minulosti: služobníctvo, robotníci vo väčšom súkromnom hospodárstve, farme či panskom dome, najatí na dlhší čas, pracujúci za mzdu, stravu a byt, pozri čeľaď (služobníctvo)
*všeobecne a najmä v minulosti: rod, ľud, pokolenie; všetci pokrvní príbuzní žijúci v tom istom dome, prípadne samotný dom; rodina; rodina spolu so sluhami; hradný ľud či branný ľud
*dedinská mládež
*synonymum pre chasa (aj v zmyle služobníctvo)
*v jazykovede: skupina slov s rovnakým základom (koreňom alebo kmeňom), slovná rodina, pozri slovná čeľaď
*v biológii: taxonomická kategória, pozri čeľaď (taxonómia)

## Iné projekty
Trieda

**Trieda** môže byť:
* všeobecne: 
** skupina jednotlivcov alebo vecí so spoločnými znakmi
** stupeň, poradie podľa kvality, dôležitosti, druhu práce, služby a pod., napr. trieda (vlak), platová trieda, akostná trieda
** úroveň dosiahnutá cvikom
* v školstve:
** jeden rok trvajúci stupeň v rámci školského systému, pozri trieda (školstvo)
** skupina žiakov podrobované spoločnej výuke a/alebo príslušná miestnosť
* v sociológii: skrátene spoločenská trieda
* v biológii: 
** taxonomická kategória, pozri trieda (taxonómia)
** vo fytocenológii: najvyšší syntaxón združujúci príbuzné rady rastlinných spoločenstiev, pozri trieda (fytocenológia)
* v informatike: 
** abstraktné označenie na opis spoločnej štruktúry a spoločného správania objektov v objektovom programovaní, pozri trieda (programovanie)
** modelový prvok v Unified Modeling Language, pozri trieda (UML)
* vo filozofii: pozri trieda (logika)
* v matematike: 
** skupina matematických objektov tvoriaca kategóriu, pozri trieda (skupina matematických objektov)
** skrátene trieda rozkladu množín
** v diferenciálnych rovniciach: charakteristický index
** v diferenciálnej geometrii: pozri trieda (diferenciálna geometria)
** skrátene trieda nilpotenčnej grupy
** skrátene trieda krivky
** skrátene trieda konjugovaných prvkov
* v urbanistike a názvosloví verejných priestranstiev: trieda (ulica), zastarano významná ulica či bulvár
* v jazykovede: jedna z gramatických kategórií, pozri trieda (gramatika)
* americký film z roku 1983, pozri Trieda (film z roku 1983)
* v športe: skupina športovcov alebo mužstiev združených podľa veku, hmotnosti alebo výkonu, pozri napr. výkonnostná trieda
* v lodiarstve a športe: skrátene trieda plachetníc a lodná trieda
* v automobilizme: skupina vozidiel združených podľa vlastností motora a pod., pozri trieda (vozidlo)
Hluchota

**Hluchota** (lat. *surditas*) je porucha až strata sluchu, ktorá sťažuje alebo znemožňuje príjem zvukových informácií.

## Delenie porúch sluchu
### Prevodná porucha sluchu
Prevodná porucha sluchu vzniká na ceste medzi vonkajším zvukovodom k strednému uchu. Ide o kvantitatívnu poruchu, záleží na hladine hluku. Tiché zvuky nie sú zaznamenané. Lepšie sú vnímané vysoké tóny než nízke. Väčšinou ide o ľahšie poruchy, ktoré sa kompenzujú naslúchadlom.
### Percepčná porucha sluchu
Percepčná porucha sluchu je porucha vnútorného ucha. Pri tejto poruche je zlé rozpoznávanie obsahu reči. Horšie sú vnímané vysoké tóny. Ide o ťažké poruchy sluchu, ktoré sa dajú čiastočne kompenzovať naslúchadlom (zosilniť zvuk), ale porozumenie reči je ťažké. Naslúchadlo nie je dostatočnou kompenzáciou, pomôcť môžu doplnkové kompenzačné pomôcky, ktoré „približujú“ zvuk a tak čiastočne pomáhajú zrozumiteľnosti ľudskej reči. Sú to napr. tzv. viacsmerové mikrofóny. Postihnutý s percepčnou poruchou je nútený konfrontovať počuté s textom a preto je uňho dôležitá kombinácia zrakového vnemu. Pri kombinovanej poruche (zrak – sluch) je u postihnutého značne obmedzená schopnosť uplatnenia sa v živote.

### Centrálna porucha sluchu
Ide o poškodenie prijímania zvukových informácií na úrovni sluchového nervu alebo mozgu. Prejavy sú obdobné ako pri percepčnej poruche.

## Príčiny hluchoty
Príčinami môžu byť vrodené ochorenia, vplyv tzv. ototoxických látok a liekov (napríklad streptomycín), barotrauma, zápaly ucha alebo náhle cievne príhody vnútorného ucha, fyzické trauma (poškodenie ucha alebo príslušnej mozgovej oblasti) a v neposlednej rade aj nadmerné vystavovanie sa hluku.
Rod

**Rod** môže byť:
*všeobecne: 
**súhrn potomkov jedných prarodičov, pokolenie; dynastia, klan, pozri napr. šľachtický rod
**prenesene: pôvod alebo narodenie
*v etnografii: v rodových spoločnostiach viacgeneračná skupina pokrvných príbuzných, ktorí odvodzujú svoj pôvod od spoločného, im známeho (skutočného či mýtického) predka a dodržujú pravidlo zákazu sobášov medzi sebou, pozri rod (príbuzní)
*v jazykovede:
**gramatický rod a kategória menného rodu, napr. mužský rod, ženský rod, stredný rod
**slovesný rod a kategória slovesného rodu, napr. trpný rod, činný rod
*v biológii: taxonomická kategória, pozri rod (taxonómia)
*stará anglická a americká jednotka dĺžky (5,029 m), prút, pozri rod (dĺžková miera)
*v sociológii: gender (rod)
*boh v slovanskej mytológii, pozri Rod (mytológia)
*v geografii: prírodná rezervácia v Česku, pozri Rod (prírodná rezervácia)
*v matematike: pozri rod (matematika)

## Pozri aj
*druh a rod (kategórie tradičnej logiky)
*Edouard Rod, franc. spisovateľ
Systematika (veda)

**Systematika** je veda skúmajúca druhy a druhovú diverzitu organizmov a vzťahy medzi živými organizmami (pomocou výskumu žijúcich ale aj vymretých foriem). Snaží sa zobraziť vznik jednotlivých foriem života. 

V minulosti bola systematika identická s taxonómiou. Dnes má tieto časti:
*taxonómia
*fylogenetika
*evolučná biológia

Základné taxonomické kategórie sú tieto:
*ríša = regnum
*kmeň, oddelenie = phyllum, divisio
*trieda = classis
*rad = ordo
*čeľaď = familia
*rod = genus
*druh = species

## Pozri aj
* taxonómia (biológia)
* Systém živých organizmov
* Vedecká klasifikácia

Kategória:Taxonómia
Taxonómia (biológia)

**Taxonómia** v širšom zmysle je teoretická aj praktická klasifikácia (rozdeľovanie) živých organizmov do hierarchicky usporiadaných kategórií. Spadá sem identifikovanie a pomenovanie organizmov na základe ich vlastností a predpokladanie vzťahov druhov v priebehu evolúcie. V užšom zmysle sa pojmom taxonómia označuje len teoretická taxonómia. Odborníci v odbore taxonómie sa nazývajú **taxonómovia**.

Taxonómia sa významovo prelína s vedným odborom systematikou, ktorá sa však chápe ako širší pojem, pretože zahŕňa dnes aj fylogenézu a evolučnú biológiu. 

Základné taxonomické kategórie sú ríša, kmeň, trieda, rad, čeľaď, rod, druh, bližšie pozri v článku taxonomická úroveň.

Konkrétne taxonomické členenia sú uvedené v článku Systém živých organizmov.

Taxonómia má nasledujúce súčasti:
* nomenklatúra = pomenovanie organizmov
* klasifikácia = zaraďovanie do skupín podľa určitých pravidiel
* taxonómia v užšom zmysle = teoretická taxonómia:
** mikrotaxonómia = taxonómia druhov a taxónov nižších kategórií,
** makrotaxonómia = taxonómia vyšších taxónov ako druh.

## Pozri aj

* Vedecká klasifikácia
* druh (taxonómia)
Druh

**Druh** môže byť:
* všeobecne:
** typ, trieda, odroda a podobne
** spoločník (žen. rod: družka)
** priateľ (žen. rod: družka)
* v biológii: taxonomická kategória, pozri druh (taxonómia)
* v práve a všeobecne (žen. rod: družka): osoba žijúca s niekým v životnom spoločenstve, hoci nie sú manželia, pozri druh (právo)
* historicky: ministeriál, družinník
* poľský fotoaparát, pozri Druh (fotoaparát)

## Referencie
Systematika

**Systematika** je:
*systematické usporiadanie či klasifikácia
*v biológii: veda o triedení taxónov, pozri Systematika (veda)
Fylogenéza

[thumb|Fylogenetický strom základných skupín organizmov zostavený na základe štúdia r[RNA]]

**Fylogenéza** sú na základe dedukcie vyvodené vývojové línie skupiny organizmov, vrátane rekonštrukcie spoločného predka a súhrnu všetkých vetvení jednotlivých vývojových vetiev v priebehu geologických období Zeme. Vyobrazenie fylogenézy sa nazýva *fylogenetický strom*, ktorého vetvy predstavujú vývojové línie danej skupiny. 

Vedecký odbor biológie, ktorý sa zaoberá fylogenézou je **[[fylogenetika]]**. Súčasné taxonomické delenie organizmov je väčšinou založené na fylogenéze, čo znamená že vytvárame také taxonomické skupiny organizmov, v ktorých všetky druhy v rámci danej skupiny pochádzajú z viac-menej hypotetického spoločného predka.

Fylogenetika skúma aj postupný vývoj jednotlivých funkčných častí tela organizmov. (napr. fylogenézu tráviacej sústavy živočíchov, fylogenézu kvetov rastlín a podobne).

## Pozri aj
* Vedecká klasifikácia
* Evolúcia

Kategória:Biológia
Kategória:Taxonómia
Aerostat

**Aerostat** je lietadlo ľahšie ako vzduch, ktoré sa na princípe Archimedovho zákona pohybuje vzduchom. Opakom je aerodyn.

Aerostaty sú najmä:
* balón
* vzducholoď

Výraz sa používal skôr v minulosti, dnes ešte v angličtine na označenie upútaných balónov a okrem toho v ruštine.

## Referencie

Kategória:Lietadlá
Ján Süli

Ing. **Ján Süli** (* 12. august 1947, Košice) bol starostom mestskej časti Košíc Staré Mesto od roku 1990 do roku 2006. Pôsobil aj ako slovenský generálny konzul v maďarskej Békešskej Čabe.

Ján Süli je ženatý. S manželkou Juditou majú dve dcéry.

## Profesionálna kariéra
Po ukončení Strojníckej fakulty Vysokej školy technickej v Košiciach (teraz Technická univerzita) pracoval v Bytovom podniku mesta Košice, neskôr na krajskom riaditeľstve štátneho podniku *Obchod s palivami* v Košiciach.

## Komunálna politika
* 1990 – zvolený za predsedu Obvodného národného výboru Košice I
* 1990 – zvolený za Verejnosť proti násiliu za starostu mestskej časti Košice-Staré Mesto
* 1994 – opätovne zvolený za starostu mestskej časti Košice-Staré Mesto, tentoraz ako nezávislý kandidát
* 1998 – opätovne zvolený za starostu mestskej časti Košice-Staré Mesto za koalíciu KDH, DÚ, DS, SMK, ÚŽPR, SZS
* 2001 – 2005 - poslanec zastupiteľstva Košického samosprávneho kraja zvolený za koalíciu SDKÚ, SMER, SMK v okrese Košice I. V nasledujúcich voľbách v roku 2005 nekandidoval.
* 2002 – opätovne zvolený za starostu mestskej časti Košice-Staré Mesto, znovu ako nezávislý kandidát
* 1. február 2006 – vzdal sa funkcie starostu v súvislosti s pôsobením v diplomatických službách

## Referencie

Kategória:Narodenia v 1947
Kategória:Politici VPN
Kategória:Poslanci Košického samosprávneho kraja
Kategória:Starostovia košických mestských častí
Kategória:Absolventi Strojníckej fakulty Technickej univerzity v Košiciach
Kategória:Osobnosti z Košíc
Viliam Zahorčák

**Viliam Záhorčák** (* 21. júl 1959) je poslanec NR SR a bývalý primátor mesta Michalovce.

## Životopis
Pôsobil ako učiteľ na základnej škole a neskôr na Gymnáziu Pavla Horova v Michalovciach. Neskôr sa stal zástupcom riaditeľa a dokonca aj riaditeľom tohto gymnázia.

### Komunálny politik

* 1998 - 2006 - poslanec mestského zastupiteľstva v Michalovciach za SDĽ a SMER-SD
* 2001 - 2005 - poslanec Košického samosprávneho kraja za koalíciu HZDS, SDĽ a SOP
* 2005 - 2017 - poslanec Košického samosprávneho kraja za SMER-SD
* 2006 - 2022 - primátor mesta Michalovce za SMER-SD

V roku 1998 kandidoval ako člen Strany demokratickej ľavice do mestského zastupiteľstva v Michalovciach. Vo voľbách uspel a vo funkcii pôsobil do roku 2006. V roku 2001 sa stal poslancom Košického samosprávneho kraja za koalíciu strán SDĽ, HZDS a SOP. Po vstupe do strany SMER-SD v roku 2004 vo funkcii krajského poslanca pôsobil až do roku 2022. 

V komunálnych voľbách v roku 2006 kandidoval na post primátora mesta Michalovce. Vo voľbách uspel, keďže získal takmer 34% a stal sa primátorom. Pozíciu obhájil aj v rokoch 2010 s výsledkom takmer 70%, v roku 2014 so 64% a 2018 s podporou skoro 40%. 

Vo voľbách v roku 2022 kandidoval do funkcie predsedu KSK avšak v týchto voľbách neuspel. Skončil druhý, keďže ho predbehol Rastislav Trnka, ktorý tento post obhajoval.

### Celoštátny politik
V parlamentných voľbách v roku 2020 bol zo 17. miesta kandidátky strany SMER - SD zvolený za poslanca NR SR.

V predčasných parlamentných voľbách v roku 2023 bol z 11. miesta kandidátky strany SMER - SD zvolený za poslanca NR SR.

## Referencie

Kategória:Primátori slovenských miest
Kategória:Poslanci Košického samosprávneho kraja
Kategória:Politici SDĽ (1990)
Kategória:Politici Smeru
Land der Berge, Land am Strome

**Land der Berge, Land am Strome** (umelecký preklad spravidla: Krajina hôr, krajina riek) je štátna hymna Rakúska. Autorom hudby je Johann Holzer (skôr bola pripisovaná W. A. Mozartovi), slová napísala Paula von Preradović.

Hymna Rakúska v časoch Rakúsko-Uhorska bola **[[Gott erhalte Franz den Kaiser]]**. 

## Text a preklad súčasnej hymny
 

## Iné projekty

Kategória:Rakúsko
Kategória:Štátne hymny
Garaşsyz, Bitarap, Türkmenistanyň döwlet gimni

**Garaşsyz, Bitarap, Türkmenistanyň döwlet gimni** („Národná hymna nezávislého, neutrálneho Turkménska“) je turkménska štátna hymna.

## Text hymny
;Turkménsky
GARAŞSYZ, BITARAP, TÜRKMENİSTANYŇ DÖWLET GIMNI

Türkmenbaşyň guran beýik binasy 
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Janym gurban sana, erkana ýurdum
Mert pederleň ruhy bardyr könülde.
Bitarap, Garaşsyz topragyn nurdur
Baýdagyn belentdir dünýan önünde.

Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!

Gardaşdyr tireler, amandyr iller
Owal-ahyr birdir bizin ganymyz.
Harasatlar almaz, syndyrmaz siller
Nesiller döş gerip gorar şanymyz.

Türkmenbaşyň guran beýik binasy,
Berkarar döwletim, jigerim - janym.
Başlaryň täji sen, diller senasy,
Dünýä dursun, sen dur, Türkmenistanym!

Arkamdyr bu daglar, penamdyr düzler
Ykbalym, namysym, togabym, Watan!
Sana şek ýetirse, kör bolsun gözler
Geçmişim, geljegim, dowamym, Watan!

;Anglický preklad
THE NATIONAL ANTHEM OF THE INDEPENDENT NEUTRAL TURKMENISTAN

The great creation of Türkmenbaşy
Native land, sovereign state
Turkmenistan, light and song of soul
Long live and prosper for ever and ever!

I am ready to give life for native hearth
The spirit of ancestors descendants are famous for
My land is sacred. My flag flies in the world
A symbol of the great neutral country flies.

The great creation of Türkmenbaşy
Native land, sovereign state
Turkmenistan, light and song of soul
Long live and prosper for ever and ever!

My nation is united and is veins of tribes
Ancestors' blood, undying flows
Storms and misfortunes of times are not dreadful for us
Let us increase fame and honour!

The great creation of Türkmenbaşy,
Native land, sovereign state
Turkmenistan, light and song of soul
Long live and prosper for ever and ever!

Mountains, rivers and beauty of steppes
Love and destiny, revelation of mine
Let my eyes go blind for any cruel look at you
Motherland of ancestors and heirs of mine!

Kategória:Štátne hymny
Kategória:Turkménsko
Veľké horké jazero

thumb|right|Veľké horké jazero z vesmíru

**Veľké horké jazero** je slané jazero rozdeľujúce Suezský prieplav na severnú a južnú časť. Úžinou je spojené s Malým horkým jazerom. Dohromady majú obe horké jazerá plochu okolo .

Pretože prieplav nemá žiadne vzdúvadlá, morská voda zo Stredozemného a Červeného mora tečie voľne do jazier, kde nahrádza vodu, ktorá sa vyparila. Jazero tiež funguje ako vyrovnávacia nádrž redukujúca následky prílivových prúdov v obidvoch moriach.

Počas Šesťdňovej vojny v roku 1967 bol prieplav uzavretý a 14 lodí zostalo uväznených na jazere až do roku 1975. Tieto lode sú známe ako Žltá flotila, pretože ich paluby rýchlo pokryl piesok z púšte.

## Iné projekty

## Externé odkazy
* Melampus v Sueze - príbeh námorníka z lode *MS Melampus*, ktorá zostala uväznená na jazere v roku 1967

Kategória:Jazerá v Egypte
Balón (aerostat)

náhľad|Teplovzdušný balón bratov Montgolfierovcov, 1783
right|thumb|Súčasné balóny
right|thumb|Nafukovanie balóna

**Balón** je neriaditeľný aerostat. Skladá sa z vlastného balóna (obalu plneného plynom ľahším ako vzduch alebo horúcim vzduchom), závesných lán a koša posádky.

## História
Za začiatok balónového lietania je považovaný 4. jún 1783, kedy bratia Montgolfierovci predviedli verejnosti v Annonay vo Francúzsku svoj teplovzdušný balón bez posádky.

Ešte v tom istom roku sa vzniesol aj prvý plynom plnený balón profesora Charlesa. Plynové balóny sa potom využívali v civilnej a hlavne vojenskej sfére. Boli plnené vodíkom alebo svietiplynom a nakoniec bezpečným héliom. Koncom 19. storočia sa objavili aj prvé použiteľné riaditeľné balóny – vzducholode.

## Vojenské využitie
Prvý návrh na vojenské využitie balóna podal už v roku 1783 Francúz Giroud de Villette po svojom lete montgolfiérou. Prvé praktické použitie je pripisované inému Francúzovi. Guiton de Morveau, poradca Výboru pre štátne blaho francúzskej prvej republiky, sa pokúsil balónom prepraviť v roku 1793 depešu z obliehaného mesta Condré. Netesný balón však spadol do obľahnutia nepriateľov. V tom istom roku však napriek tomu získal podporu pre svoje zámery a už o rok neskôr so svojim balónom Entreprenant („Podnikavý“) zasiahol do bojov pri Maubeuge. Predtým bolo ale potrebné pomocou chemika A. L. Lavoisiera a fyzika Coutelle objaviť a zvládnuť nový spôsob syntézy vodíka.

V čase pruského obliehania Paríža v roku 1870 boli balóny jediným prostriedkom na spojenie obrancov mesta a zvyšku Francúzska. Počas obliehania odštartovalo 66 balónov, z ktorých väčšina dorazila s poštou a pasažiermi mimo pruského obkľúčenia.

Upútané balóny boli v 19. a prvej polovici dvadsiateho storočia využívané v armáde ako pozorovací prostriedok – predovšetkým na riadenie delostreleckej paľby, počas druhej svetovej vojny potom ako protiponorková stráž.

V druhej svetovej vojne sa Japonci pomocou balónov pokúšali na diaľku podpaľovať lesy v Spojených štátoch. Vypustili ich niekoľko tisíc, ale cieľ dosiahlo len minimum z nich. Mali tiež plán použiť balóny na prenos nákazlivých chorôb. Balóny boli vyrobené z materiálov, ktoré protiletecká obrana nemohla radarmi zachytiť.

## Súčasnosť
V polovici 20. storočia začal byť bežne dostupný stlačený propán-bután a umožnil tak renesanciu teplovzdušných balónov ako koníčka mnohých nadšencov.

## Iné projekty

Kategória:Lietadlá
Akvadukt

[thumb|[Pont du Gard – rímsky akvadukt z roku 19 pred Kr. vo Francúzsku]]
**Akvadukt** je umelý vodný kanál, vybudovaný na to, aby dodával vodu z jedného miesta na iné. Aby sa tak stalo, musel mať istý sklon. Názov pochádza z latinčiny, kde *aqua* znamená „voda“ a *ducere* „viesť“. Veľa akvaduktov je postavených nad úrovňou okolitého terénu, takže pripomínajú skôr mosty ako rieky. Dostatočne veľké akvadukty sa preto môžu používať aj ako vodné dopravné cesty pre lode. Akvadukty sa začali používať, alebo stavať, v starovekej Mezopotámii v čase starobabylonskej ríše už 3000 rokov pred naším letopočtom. Boli to mosty, ktoré privážali vodu z prameňa na miesto, kde bol nedostatok vody. V súčasnosti sa už akvadukty nepoužívajú.

Z hľadiska dejín výtvarného umenia boli rozšíreným prvkom rímskej architektúry. Išlo o mohutné, harmonické stavby, ktoré sa skladali z dvoch radov na seba uložených pilierov spojených oblúkmi. Známym akvaduktom je napr. Pont du Gard blízko francúzskeho mesta Nîmes.

## Iné projekty


Kategória:Vodné dopravné stavby
Villeneuve-d’Ascq

**Villeneuve-d’Ascq** je francúzska mesto, ktorá sa nachádza v departemente Nord, v regióne Hauts-de-France.

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Partnerské mestá
*  Gatineau, Kanada
*  Chaïdari, Grécko
*  Jasy, Rumunsko
*  Leverkusen, Nemecko
*  Ouidah, Benin
*  Racibórz, Poľsko
*  Stirling, Škótsko
*  Tournai, Belgicko

## Referencie


## Pozri aj
*Zoznam obcí departementu Nord

## Iné projekty

## Externé odkazy
* Oficiálne stránky mesta

Kategória:Obce v departemente Nord
Kategória:Mestá v regióne Hauts-de-France
Viktor I.

Svätý **Viktor I.**, (lat. *Victor*), († 198/199) bol 14. rímskym pápežom v (v období rokov 189 - 198/199). Jeho meno znamená po latinsky *víťaz*. Patril k výrazným postavám cirkevných dejín a je považovaný za najvýznamnejšieho pápeža 2. storočia. Stal sa známy latinizovaním rímskej cirkvi, v ktorej sa ešte vtedy prejavoval výrazný grécky vplyv. Pochádzal údajne zo severnej Afriky. Jeho katolícky pamätný deň je 28. júl.

## Stanovenie dátumu Veľkej noci
Meno tohto pápeža je spojené najmä so spornou otázkou termínu slávenia Veľkej noci. Už od pápeža Aniceta to bola  horúca téma na diskusie. Cirkvi z Malej Ázie zachovávali tradíciu sv. apoštola Jána a podľa nej slávili Paschu v deň 14. nisana (podľa židovského kalendára). Inde bolo zvykom sláviť Veľkú noc až v nedeľu po prvom jarnom mesačnom splne. Nejasné sú pohnútky tohto sporu. Či už to bol záujem o zjednotenie, alebo úsilie o zamedzenie slávenia Paschy. Druhá menovaná možnosť sa zdá najpravdepodobnejšia, aby sa v tomto čase ešte mladá kresťanská cirkev jasne dištancovala od jej židovského pôvodu. Viktor zvolal v mnohých obciach synody, na ktorých sa väčšina miestnych cirkví rozhodla pre veľkonočné slávenie v nedeľu po prvom jarnom splne. Maloázijskí biskupi na čele s efezským Polykratom sa však tvrdošijne odmietli pridať k ostatným.

Viktor vylúčil tieto obce z cirkvi, čím vyvolal veľké rozhorčenie. Toto vylúčenie je pokladané za prvý autoritatívny zásah pápežstva. Na príhovor viacerých biskupov, napr. Ireneja z Lyonu (Irenaeus) od svojho rozhodnutia ustúpil, najmä pre to, aby sa vyhol nebezpečenstvu schizmy.

## Theodotos z Byzantia
Veľmi rázne sa postavil Viktor I. proti učeniu Monarchianizmu, podľa neho nie je Kristus Bohom, len v ňom prebýva Božia sila. Exkomunikoval Theodota z Byzantia, obchodníka a vodcu tejto skupiny, a spisovateľa Florina.

## Pozri aj
* Zoznam pápežov

## Iné projekty

## Externé odkazy
* The Catholic Encyclopedia - www.newadvent.org/cathen anglicky
* Documenta Catholica Omnia latinsky

Kategória:Úmrtia v 199
Kategória:Pápeži
Kategória:Katolícki svätci majúci sviatok 28. júla
Daniel Rusnák

**Daniel Rusnák** (* 8. január 1960, Gelnica) bol starostom mestskej časti Košíc Sídlisko KVP do roku 2010.

Daniel Rusnák bol v komunálnych voľbách v roku 2002 zvolený za starostu mestskej časti košíc Sídlisko KVP za koalíciu DS, KDH, SDKÚ, SMK.

Vo voľbách v roku 2001, bol ako člen Demokratickej strany (DS) zvolený za koalíciu ANO, DS, KDH za poslanca zastupiteľstva Košického samosprávneho kraja v okrese Košice II. Vo voľbách v roku 2005 kandidoval za koalíciu SDKÚ, DS, SZS. Získal 1 284 hlasov a skončil na piatom mieste medzi nezvolenými kandidátmi. V čase volieb v roku 2005 mal 45 rokov.

## Externé odkazy
* Daniel Rusnákna stránke Mestská časť Košice Sídlisko KVP

Kategória:Poslanci Košického samosprávneho kraja
Kategória:Politici DS
Kategória:Starostovia na Slovensku
Karl Waldemar Ziegler

**Karl Waldemar Ziegler** (* 26. november 1898, Helsa, Nemecko – † 11. august 1973, Mülheim an der Ruhr) bol nemecký chemik ktorý získal v roku 1963 s Giuliom Nattom Nobelovu cenu za chémiu za prácu o polyméroch.

Narodil sa v Helsa blízko Kasselu v Nemecku. Vyštudoval univerzitu v Marburgu.

## Externé odkazy
Životopis na webe Nobelovej ceny (angl.)

Kategória:Nemeckí chemici
Kategória:Nositelia Nobelovej ceny za chémiu
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Vyučujúci na Goethe-Universität Frankfurt
Kategória:Členovia Kráľovskej spoločnosti
Martin V.

**Martin V.**, vlastným menom **Otto** (Odo) **z Colonny** (* 1368 – † 20. február 1431) bol rímsky pápež, 206. pápež katolíckej cirkvi (14171431). Zvolený bol 11. novembra 1417 na Kostnickom koncile v konkláve zloženom z 23 kardinálov a 30 delegátov koncilu. Jeho zvolenie prakticky ukončilo Veľkú pápežskú schizmu.

## Životopis
Pochádzal z talianskeho aristokratického rodu. Rímsky pápež Inocent VII. (14041406) ho vymenoval kardinálom. Za pontifikátu jeho nástupcu Gregora XII. (14061415) bol jedným zo 7 kardinálov, ktorí viedli nespokojencov proti nemu, ktorí sa odvolali proti pápežovi k Bohu a ktorí zvolali Pisanský koncil (1409). Tam bol Gregor XII. zosadený a novým pápežom bol zvolený Alexander V. (14091410).

Keď bol na kostnickom koncile Otto z Colonny zvolený pápežom Martinom V., odvolanie proti pápežovi zakázal.

## Pozri aj

* Zoznam kardinálov vymenovaných Martinom V.

## Iné projekty

Kategória:Narodenia v 1368
Kategória:Úmrtia v 1431
Kategória:Talianski pápeži
Kategória:Kardinál-biskupi Palestrinskej diecézy
Božena Slabejová

**Božena Slabejová**, rod. Mrázková (* 5. júl 1920, Slavičín, Česko – † 13. december 2004, Nitra, Slovensko) bola slovenská herečka.

V rokoch 19381941 študovala herectvo na Štátnom konzervatóriu v Bratislave. V rokoch 19411945 bola členka Slovenského ľudového divadla v Nitre, 19451946 činohry SND v Bratislave, 19461952 činohry Novej scény v Bratislave, 19531960 Dedinského divadla, 19601965 Krajového divadla v Trnave, 19651967 Tatra revue v Bratislave a od 1967 členka Divadla Andreja Bagara v Nitre. V divadle stvárňovala spočiatku komediálne postavy plné vitality, optimizmu a ľudovosti. Vyspelé charakterové úlohy jej poskytol klasický ruský divadelný repertoár. Vo filmoch stvárnila epizódne postavy prevažne dobrých žien, matiek a babičiek. Nezabudnuteľnou je aj jej postava tety Strakovej v detskom kultovom televíznom seriáli Detektív Karol.

## Filmografia
* 1948: Vlčie diery
* 1954: Drevená dedina (*Dora Hrchútka*)
* 1955: Štvorylka
* 1958: Dáždnik svätého Petra
* 1958: Šťastie príde v nedeľu
* 1959: Muž, ktorý sa nevrátil
* 1960: Na pochode sa vždy nespieva (*Pavková*)
* 1960: Skalní v ofsajde
* 1961: Tri razy svitá ráno (*Brudiarová*)
* 1966: Panna zázračnica (*bohatá vdova*)
* 1966: Majster kat
* 1967: Cézar a detektívi
* 1967: Tri dcéry
* 1968: Dialóg 20-40-60
* 1971: Dosť dobrí chlapi (*doručovateľka*)
* 1976: Stratená dolina (*predavačka*)
* 19801985: Detektív Karol (*teta Straková*)
* 1981: Nevera po slovensky (*Kudličková*)
* 1983: Tam je hviezda Sírius (*zástupkyňa riaditeľa*)
* 1987: Vojna volov
* 1990: Šípová Ruženka

## Ocenenia
* 1983: dostala titul zaslúžila umelkyňa

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské osobnosti českého pôvodu
Kategória:Členovia Divadla Andreja Bagara
Kategória:Tatra revue
Neil Bartlett

**Neil Bartlett** (* 15. september 1932, Newcastle upon Tyne, Spojené kráľovstvo – † 5. august 2008, Walnut Creek, Kalifornia, USA)) bol v Anglicku narodený americký chemik.

Narodil sa v meste Newcastle upon Tyne v Anglicku, kde vyštudoval univerzitu a získal doktorát.

V 1958 odišiel na University of British Columbia v Kanade, kde urobil svoj hviezdny objav v roku 1962, keď ako prvý pripravil zmes vzácneho plynu Xe+[PtF6]-. Týmto objavom vyvrátil všetky domnienky chemikov, ktorí predpokladali, že xenón, ako aj iné vzácne plyny, je v reakcii s inými prvkami nečinný (vysvetlené v oktetovom pravidle Gilberta Lewisa). Neskôr vytvoril niekoľko zlúčenín s xenónom: XeF2, XeF4 a XeF6. Na univerzite ostal do roku 1966.

V roku 1966 odišiel do Spojených štátov, kde bol prijatý na Princeton University, kde spolupracoval aj s Bell Laboratories. V roku 1969 prišiel na fakultu Kalifornskej univerzity a popritom spolupracoval Lawrence Berkeley National Laboratory.

V roku 1973 sa stal členom Kráľovskej spoločnosti. V roku 1979 bol ocenený Zahraničným združením Štátnej akadémie vedcov v USA. Dostal aj veľa ďalších ocenení a čestných dekrétov.

Fakultu v Berkeley opustil v roku 1993 a Lawrencove laboratória v 1999.

## Referencie

Kategória:Osobnosti z Newcastlu upon Tyne
Kategória:Britskí chemici
Kategória:Chemici USA
Kategória:Nositelia Davyho medaily
Kategória:Vyučujúci na Princeton University
Kategória:Vyučujúci na University of British Columbia
Kategória:Členovia American Academy of Arts and Sciences
Kategória:Členovia Kráľovskej spoločnosti
Kategória:Členovia Francúzskej akadémie vied
Kategória:Členovia United States National Academy of Sciences
Antoine Baumé

**Antoine Baumé** (* 26. február 1728, Senlis, Francúzsko – † 15. október 1804, Paríž) bol francúzsky chemik.

Od roku 1752 viedol lekáreň v Paríži a v roku 1787 sa stal spolupracovníkom *Collège de Pharmacie*. Vynašiel hustomer, ktorý umožňuje meranie hustoty kyseliny sírovej alebo galvanického roztoku. Vylepšil aj destilačnú aparatúru.

Od roku 1773 bol členom Académie des sciences.

## Dielo
* *Éléments de pharmacie théorique et pratique*, 1762
* *Manuel de chymie ou exposé des opérations de la chymie et de leurs produits*, 1763
* *Dictionnaire des arts et métiers*, 1766
* *Handbuch der Scheidekunst...*, 1774
* *Erläuterte Experimental-Chimie, Band 2.* Fritsch, Leipzig 1775 digitalizované vydanie
* *Elémens de Pharmacie théorique et pratique*. – Nouvelle Ed. – Samson, Paris 1770. digitalizované vydanie
* *Eléments de Pharmacie théorique et pratique*. – 3. ed. – Samson, Paris 1773. digitalizované vydanie
* *Eléments de Pharmacie théorique et pratique*. – 4. ed. – Paris : Samson, 1777. digitalizované vydanie
* *Eléments de Pharmacie théorique et pratique*. – 5. ed. – Paris : Samson, 1784. digitalizované vydanie


Baumé, Antoine – Chymie expérimentale et raisonnée, 1773 – BEIC 8606690.jpg|*Chymie expérimentale et raisonnée*, vol. 1, 1773


## Zdroj

Kategória:Francúzski chemici
Kategória:Farmakológovia
Kategória:Členovia Francúzskej akadémie vied
Trenčiansky samosprávny kraj

**Trenčiansky samosprávny kraj** je jeden z ôsmich samosprávnych krajov Slovenska.

## Predsedovia Trenčianskeho samosprávneho kraja
* 2001 – 2005: Štefan Štefanec (HZDS)
* 2005 – 2009: Pavol Sedláček (ANO, ĽS-HZDS, PSNS, ZSNS)
* 2009 – 2013: Pavol Sedláček (ĽS-HZDS, Smer-SD)
* 2013 – 2017: Jaroslav Baška (Smer-SD) 
* 2017 – 2022: Jaroslav Baška (SMER-SD, SNS, MOST-HÍD, SZ) 
* 2022 – 2026: Jaroslav Baška (SMER-SD, HLAS-SD, SNS. SME RODINA) 

## Zastupiteľstvo Trenčianskeho samosprávneho kraja
Zastupiteľstvo Trenčianskeho samosprávneho kraja sa skladá z 45 poslancov volených v priamych voľbách. 

*Pozri kategóriu: [[:Kategória:Zoznamy poslancov Trenčianskeho samosprávneho kraja|Zoznamy poslancov Trenčianskeho samosprávneho kraja]]*

## Referencie

## Pozri aj
* Trenčiansky kraj

## Externé odkazy
* Oficiálny web
* Územný plán Trenčianskeho kraja


Kategória:Samosprávne kraje Slovenska
Trnavský samosprávny kraj

**Trnavský samosprávny kraj** (skr. **TTSK**) je jeden z ôsmich samosprávnych krajov Slovenska. Jeho najväčším mestom je Trnava.

## Predsedovia Trnavského samosprávneho kraja
* 20012005: Peter Tomeček (HZDS, SMER, SOP)
* 20052009: Tibor Mikuš (ĽS-HZDS, Ľavicový blok, ZSNS, PSNS)
* 20092013: Tibor Mikuš (nezávislý)
* 20132017: Tibor Mikuš (nezávislý)
* 20172022: Jozef Viskupič (OĽaNO, SaS, KDH, OKS, Zmena zdola, DÚ)
* 20222026: Jozef Viskupič (OĽANO-NOVA-KÚ-ZMENA ZDOLA, SaS, KDH, ODS, ZA ĽUDÍ, SME RODINA, OKS, DS, Magyar Fórum – Maďarské fórum)

## Zastupiteľstvo Trnavského samosprávneho kraja
náhľad|vľavo|Zloženie zastupiteľstva Trnavského samosprávneho kraja vo volebnom období 20222026
*Pre súčasné zastupiteľstvo TTSK pozri [[Zoznam poslancov Trnavského samosprávneho kraja (2022 – 2026)]]*

Zastupiteľstvo Trnavského samosprávneho kraja sa skladá zo 40 poslancov volených v priamych voľbách (Dunajská Streda 8 poslancov, Galanta 7, Hlohovec 3, Piešťany 5, Senica 5, Skalica 3 a Trnava 9). 

*Pozri kategóriu: [[:Kategória:Zoznamy poslancov Trnavského samosprávneho kraja|Zoznamy poslancov Trnavského samosprávneho kraja]]*

## Referencie

## Pozri aj
* Trnavský kraj

## Externé odkazy
* Oficiálny web
* Územný plán Trnavského kraja


Kategória:Samosprávne kraje Slovenska
Kategória:Pomenovania podľa Trnavy
Bratislavský samosprávny kraj

[náhľad|Sídlo BSK na [Sabinovská ulica (Bratislava)|Sabinovskej 16 v Bratislave]]

**Bratislavský samosprávny kraj** (skr. **BSK**) je jeden z ôsmich samosprávnych krajov Slovenska. Zriadený bol zákonom č. 302/2001 Z. z. v území Bratislavského kraja. Je najzápadnejším a rozlohou najmenším krajom Slovenska. Jeho najväčším mestom je hlavné mesto SR Bratislava.

## Predsedovia Bratislavského samosprávneho kraja
* 20012005: Ľubo Roman (ANO, DS, KDH, SDKÚ, SMK)
* 20052009: Vladimír Bajan (nezávislý kandidát)
* 20092013: Pavol Frešo (SDKÚ-DS, KDH, SMK-MKP, OKS, SaS)
* 20132017: Pavol Frešo (SDKÚ-DS, KDH, MOST-HID, SMK-MKP, OKS, SaS, SZ)
* 20172022: Juraj Droba (SaS, OBYČAJNÍ ĽUDIA a nezávislé osobnosti (OĽANO), SMK-MKP, NOVA, OKS, Zmena zdola, DÚ)
* 2022(2026): Juraj Droba

## Zastupiteľstvo Bratislavského samosprávneho kraja
Zastupiteľstvo Bratislavského samosprávneho kraja sa skladá (od roku 2009) zo 44 poslancov volených v priamych voľbách.

*Pozri kategóriu: [[:Kategória:Zoznamy poslancov Bratislavského samosprávneho kraja|Zoznamy poslancov Bratislavského samosprávneho kraja]]*

## Referencie

## Pozri aj
* Bratislavský kraj

## Externé odkazy
* Oficiálny web


Kategória:Samosprávne kraje Slovenska
LogMeIn Hamachi

**LogMeIn Hamachi** je freeware program a pre spojenie dvoch alebo viacerých počítačov s internetovým pripojením do vlastnej virtuálnej siete (VPN). Je prvou a zatiaľ jedinou aplikáciou schopnou vytvorenia priameho VPN spojenia medzi počítačmi, ktoré sú oba za sieťovým zariadením s NAT. V súčasnosti je dostupná verzia s Microsoft Windows a Linux. Verzia pre Mac OS X je vo vývoji.

## Externé odkazy
* Oficiálna stránka (po anglicky)
* Hamachi.sk SK Hamachi web

Kategória:Freeware
Kategória:Sieťový softvér
Protokol prenosu súborov

**Protokol prenosu súborov** (angl. *file transfer protocol*), skr. **FTP**, je TCP/IP protokol určený na prenos súborov medzi počítačmi, či už na internete alebo lokálnej sieti. 

Na komunikáciu sa využívajú dva porty - 20 a 21. Port 20 slúži na prenos dát a port 21 slúži na kontrolu dát a ftp príkazy. 

FTP spoznáme tak, že vidíme namiesto „HTTP“ na začiatku adresy „FTP“, takže nejde o www-server ale o FTP-server.. ukážka: 
:*ftp://meno:heslo@host :port/adresar* 
Na začiatku je ftp, potom nasleduje prihlasovacie meno, heslo, host - IP adresa servera alebo napr. ftp.server.com prípadne www.server.com, na konci môžeme mať cestu do daného adresára. Na serveri je možné vytvoriť viacej užívateľských kont, nastaviť práva pre použivateľov (použivateľ Jano môže sťahovať len dokumenty, používateľ Peter môže sťahovať dokumenty a filmy a užívateľ Fero môže sťahovať dokumenty a mazať filmy). Niektoré FTP su anonymné a tak nie je nutné poznať login a password, postačí len adresa servera. 
## História
Pôvodnú špecifikáciu pre File Transfer Protocol napísal Abhay Bhushan a bola publikovaná ako RFC 114 dňa 16. apríla 1971.

## Hlášky
* 200 - príkaz úspešne vykonaný 
* 226 - prenesenie dát ukončené
* 230 - používateľ prihlásený, pokračujem 
* 331 - používateľské meno OK, potrebujem heslo 
* 332 - potrebujete účet pre prihlásenie 
* 421 - veľa používateľov 
* 426 - spojenie uzavreté, prenos prerušený 
* 530 - neprihlásený 
* 550 - požadovaná akcia nie je dostupná 

*…hlášok servera je 6 x viac, tu sú len tie najčastejšie sa vyskytujúce…*

Ratio server - ftp server, ktorý funguje na výmene dát. Ratio 1:3 znamená, že po uploadovaní (nahraní na server) 1 MB môžem zo servera stiahnuť 3 MB., ratio 1:5 je teda 1 MB/5 MB…

## Vytvorenie vlastného servera
Na vytvorenie je potrebné mať nainštalovaný program, ktorý umožní pripojenie cez FTP. Najčastejšie sa používa Serv-U, Cerberus FTP Server, RaidenFTPD, BlackMoon FTP Server, Cesar FTP, FileZilla… pre Windows a vsFTPd alebo proFTPD pre Linux.

Kategória:Internetové protokoly
Nitriansky samosprávny kraj

**Nitriansky samosprávny kraj** je jeden z ôsmich samosprávnych krajov Slovenska.

Nitriansky samosprávny kraj, je krajom s bohatou históriou,množstvom termálnych prameňov a kvalitnými odrodami vína. Patrí k najteplejším oblastiam a najproduktívnejším poľnohospodárskym centrám Slovenska. Na čele kraja stojí predseda kraja, zastupiteľstvo kraja tvorí 54 poslancov.

Člení sa na 7 okresov: Komárno, Levice, Nové Zámky, Šaľa, Nitra, Topoľčany a Zlaté Moravce.

Úrad Nitrianskeho samosprávneho kraja (ÚNSK) plní úlohy zastupiteľstva, predsedu a ďalších orgánov zriadených zastupiteľstvom. Vznikol 1. januára 2002. Prácu úradu riadi a organizuje riaditeľ úradu, ktorý za svoju činnosť zodpovedá predsedovi. Úrad NSK sa člení na deväť odborov. Každý odbor riadi príslušný vedúci odboru.

## Predsedovia Nitrianskeho samosprávneho kraja
* 20012005 – Milan Belica (HZDS, SDĽ, STRED, SOP)
* 20052009 – Milan Belica (ĽS-HZDS, KSS ZSNS, PSNS, Ľavicový blok, Agrárna strana vidieka)
* 20092013 – Milan Belica (SMER, SDKÚ-DS, KDH)
* 20132017 – Milan Belica (SMER, SNS, Agrárna strana vidieka)
* 2017 – 2022 – Milan Belica (SMER, SNS, MOST-HÍD)
* 2022 - súčasnosť - Branislav Becík (HLAS-SD, SME RODINA)

## Zastupiteľstvo Nitrianskeho samosprávneho kraja
Zastupiteľstvo Nitrianskeho samosprávneho kraja sa skladá zo 54 poslancov volených v priamych voľbách.  

*Pozri kategóriu: [[:Kategória:Zoznamy poslancov Nitrianskeho samosprávneho kraja|Zoznamy poslancov Nitrianskeho samosprávneho kraja]]*

## Referencie

## Pozri aj
* Nitriansky kraj

## Externé odkazy
* Oficiálny web
* Územný plán Nitrianskeho kraja


Kategória:Samosprávne kraje Slovenska
Emil Horváth

Prof. **Emil Horváth** (* 12. november 1945, Nitra) je slovenský herec, režisér a divadelný pedagóg. Syn herca Emila Jozefa Horvátha, manžel herečky Viery Richterovej.

Absolvoval herectvo na VŠMU v Bratislave v roku 1968. Bol členom Divadla SNP v Martine (19681976), potom Novej scény v Bratislave (19761983). Od roku 1983 je členom činohry SND, kde stvárnil množstvo postáv. Svoj odchod oznámil v januári 2026. 

Dlhé roky sa venoval aj réžii, ako režisér začínal v Martine a po roku 1989 v SND, v divadlách Nová scéna, v Štátnom divadle Košice, Divadle Jozefa Gregora Tajovského Zvolen, Divadle Jána Palárika v Trnave, Divadle Andreja Bagara v Nitre, Mestskom Divadle Brno, Národnom divadle v Brne či v Divadle pod Palmovkou Praha a 12 rokov režíroval v Divadle West. 

Hral v mnohých filmoch a televíznych inscenáciách (*Demeterovci*, *Ako sa Vinco zaťal*) a seriáloch (*Americká tragédia*, *[[30 prípadov majora Zemana]]*). Režijne sa podieľal na dvoch televíznych filmoch (*Ešte dve frašky…* a *Mučivé tajomstvo*). 

Hereckú tvorbu na VŠMU učil 30 rokov, v roku 2005 získal titul vysokoškolský profesor v odbore divadelné umenie a veda. Od mája 2011 do roku 2013 bol riaditeľom činohry SND. 

Jeho syn Tomáš (* 1971) je literárny vedec, spisovateľ a prekladateľ. 

V roku 2005 mu prezident SR udelil Rad Ľudovíta Štúra II. triedy za významné zásluhy v oblasti rozvoja kultúry.

## Filmografia
* 1965: Každý mladý muž (*slovenský vojak*)
* 1968: Niet inej cesty (*Janko Štúr*)
* 1968: Peter a Lucia (*Peter*)
* 1970: Na kometě (*Servadac*)
* 1973: Deň slnovratu (*Igor*)
* 1973: Dny zrady (*Bagar*)
* 1973: Dolina (*Dušan*)
* 1974: Sokolovo (*slob. Daniš*)
* 1976: Jeden stříbrný (*Martin Uher*)
* 1979: Kamarátky (*Baltazár*)
* 1980: Odveta (*lekár*)
* 1980: Rukojmí v Bella Vista (*por. Gajdoš*)
* 1984: Sladké starosti (*Šimon Šindelka*)
* 1987: Južná pošta (*Ján Jurkovič – 40 ročný*)
* 1987: Svět neví nic (*Tomáš Jakl*)
* 1987: Víkend za milión (*prokurátor*)
* 1988: Iba deň (*svokor*)
* 1988: Prokletí domu Hajnů (*Petr Švejcar*)
* 1996: Jaškov sen (*Faktor*)
* 20072008: Ordinácia v ružovej záhrade (*Juraj Čanecký*) – TV seriál
* 2012: Búrlivé víno (*Ivan Dolinský*)
* 2013: České století – TV seriál
* 2018: Ministri
* 2019: Autoškola (*Karol Hrom*)
* 2021: Nemocnica (*profesor Hrdlička*)
* 2023: Dunaj, k vašim službám (*Rudolf Kučera*)

## Referencie

## Literatúra
* 

## Externé odkazy
* 
* 
* Osobnosti.sk
* SND.sk

Kategória:Slovenskí divadelní režiséri
Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Absolventi Vysokej školy múzických umení
Kategória:Členovia Slovenského komorného divadla
Kategória:Členovia Činohry Slovenského národného divadla
Kategória:Slovenskí univerzitní profesori
Kategória:Vyučujúci na Vysokej škole múzických umení v Bratislave
Kategória:Osobnosti z Nitry
Kategória:Držitelia Radu Ľudovíta Štúra II. triedy
Kategória:Držitelia Krištáľového krídla
Windows NT

**Windows NT** je v informatike označenie pre rad operačných systémov firmy Microsoft, ktoré sú určené pre osobné počítače IBM PC kompatibilné (s procesormi IA-32 a novšími). Prvé verzie systémov obsahovali v názve prívlastok NT (*New Technology*, t.j. *Nová technológia*), avšak neskôr sa firma rozhodla ďalej toto označenie nepoužívať a ďalej sú volené rôzne obchodné názvy (pozri *Meno produktu* v tabuľke nižšie).

## Charakteristika
Windows NT je pôvodný systém firmy Microsoft, ktorý plne využíva schopnosti procesorov IA-32 a novších (t.j. Od Intel 80386 poskytujúcich 32bitový chránený režim) a je tak z definície skutočným operačným systémom. Podporuje preemptívny multitasking, takže jadro operačného systému nestráca kontrolu nad počítačom a ani chybne naprogramovaná spustená úloha nemôže negatívne ovplyvniť beh celého systému (na rozdiel od 16 bitových systéme MS-DOS alebo 16-bitové rady Windows, t.j. Windows 1.0 až Windows 98).

V čase uvedenia prvého systému Windows NT 3.1 na trh (1993) bola predávaná verzia pre 32-bitové procesory IA-32 (t.j. Intel 80386 a kompatibilné procesory od spoločnosti AMD atď.) pre počítače IBM PC kompatibilné. K dispozícii bola aj verzia pre 64-bitový procesor Itanium od firmy Intel, ktorý mal odlišnú inštrukčnú sadu a programy určené pre PC na ňom fungovali iba v emulovanom režime, takže boli veľmi pomalé a verzia pre Itanium bola ďalej podporovaná len pre serverovú radu. Predávaná bola aj verzia pre 64-bitové procesory DEC Alpha, ale na nich Windows NT bežali v pomalom emulovanom 32-bitovom režime, a preto boli aj neskôr stiahnuté z trhu. Oficiálna verzia pre 64-bitové procesory spätne kompatibilné s 32-bitovými procesormi Intel bola uvoľnená až v roku 2005 (Windows XP (x64)).

## História
Windows NT boli pôvodne spoločný projekt firiem Microsoft a IBM, ktorého výsledkom mal byť systém OS / 2 3.0 (tiež označovaný ako NTOS / 2). Po komerčnom úspechu systému Windows 3.0 však Microsoft preniesol ich aplikačné rozhrania (API) do práve vznikajúceho systému (tzv. Windows API, predtým Win32). Tým došlo medzi spolupracujúcimi firmami k rozkolu a efektívne k vzniku dvoch samostatných systémov - Windows NT a firmou IBM ďalej vyvíjaného OS / 2. Medzi oboma systémami bola nejakú dobu vysoká kompatibilita, pretože firma IBM do OS / 2 zapracovávala aplikačné rozhranie Windows 3.x, a tak programy určené pre Microsoft Windows mohli ľahko bežať aj v prostredí OS / 2. Avšak s príchodom Windows 95 už Microsoft firme IBM nedovolil použitie novšieho Windows API a efektívne využil prevahy na trhu osobných počítačov IBM PC, takže vývoj systému OS / 2 bol vo firme IBM neskôr úplne zastavený pre nezáujem zákazníkov.

## Prehľad verzií

## Referencie


## Pozri aj
* Microsoft Windows

## Externé odkazy
* Oficiálna stránka (po anglicky)
* Oficiálna stránka (po slovensky)

## Zdroj


Kategória:Operačné systémy firmy Microsoft
Kategória:Microsoft Windows
Hexakyanoželezitan draselný

**Hexykyanoželezitan draselný** alebo **červená krvná soľ** je komplexná zlúčenina železa. Jeho vzorec je K3[Fe(CN)6].

Táto komplexná zlúčenina je pri normálnej izbovej teplote stála. Je zafarbená rubínovou červenou farbou. Tvorí kryštály alebo prášok. Je rozpustná vo vode, roztok žltozeleno svetielkuje. Pripravuje sa reakciou chlóru s hexakyanoželeznatanom draselným, nazývaným aj žltá krvná soľ.

Hexakyanoželezitan draselný sa používa vo fotografickom priemysle na odstránenie striebra z negatívu. Tiež sa používa ako oxidačné činidlo v organickej chémii.

Kategória:Zlúčeniny železa
Kategória:Zlúčeniny draslíka
Kategória:Koordinačné zlúčeniny
Kategória:Fotografické chemikálie
draselný
Rod (taxonómia)

**Rod** alebo zriedkavo **genus** () je taxonomická kategória pozostávajúca z jedného alebo viacerých príbuzných druhov. 

Napríklad moderný človek (*Homo sapiens*) a človek vzpriamený (*Homo erectus*) tvoria spolu s niekoľkými ďalšími druhmi rod človek (*Homo*). V tlači sa začiatočné písmeno latinského rodového názvu píše s veľkým začiatočným písmenom. 

Hlavnou odvodenou nižšou jednotkou je podrod (subgenus).

Samotné slovo, ktorým je pomenovaný rod sa volá **rodové meno**. Kým vo vedeckých (latinských) názvoch má jeden rod len jedno platné rodové meno (aj keď historicky mohol mať aj iné rodové mená, čiže synonymá), v slovenských názvoch existujú aj prípady, kde jedno slovenské rodové meno zodpovedá viacerým rodom (a teda aj vedeckým rodovým menám), alebo prípady, kde jednému rodu (a teda aj vedeckému rodovému menu) zodpovedá viacero slovenských rodových mien. Vysvetlenie tejto problematiky pozri aj v článku druh (taxonómia).

## Pozri aj
* Vedecká klasifikácia

Kategória:Biológia
Kategória:Taxonómia
František Velecký

**František Velecký**, známy aj ako **Fero Velecký** (* 8. marec 1934, Zvolen – † 5. október 2003, Bratislava) bol slovenský herec.

Po absolvovaní stavebnej priemyslovky pracoval v rokoch 1951 - 1964 ako projektant. Pôsobil ako herec na voľnej nohe (s výnimkou rokov 1980 - 1982, keď bol členom Divadla pre mládež v Spišskej Novej Vsi). V 90. rokoch minulého storočia pôsobil ako výtvarník. Vo filme debutoval epizódnou úlohou v roku 1960). Hral aj v mnohých televíznych filmoch (napr. *Naši synovia* - 1974, *Smrť chodí po horách* - 1979, *Na baňu klopajú* - 1980). Hral aj v zahraničí, najmä v Maďarsku.

## Filmografia
 
* 1960: **[[Skalní v ofsajde]]**
* 1964: **[[Každý týždeň sedem dní]]** (*Andrej*)
* 1964: **[[Prípad pre obhajcu]]** (*Zolo*)
* 1965: **[[Nylonový mesiac]]** (*Andrej*)
* 1967: **[[Markéta Lazarová]]** (*Mikoláš*); 
* 1967: **[[Údolí včel]]**
* 1968: **[[Pražské noci]]** (mládenec)
* 1968: **[[Stopy na  Sitne]]** (*Jožo Truska*)
* 1969: **[[Sladké hry minulého leta]]** (Rotschild)
* 1969: Virágvasárnap [Kvetná nedeľa], r. Imre Gyöngyössy, Maďarsko (*Šimon*)
* 1970: **[[Noc s mačkou]]** (*Vlado*)
* 1971: Még kér a nép [Ľud dosiaľ prosí], r. Miklós Jancsó, Maďarsko (*socialista*)
* 1971: **[[Princ Bajaja]]** (Čierny princ). 
* 1971: **[[Ukradená bitva]]** (Husaren in Berlin), r. Erwin Stranka, NDR-ČSSR (*Čičery*)
* 1973: **[[Láska (film)|Láska]]** (*Brukner*)
* 1973: **[[Zločin v Modré hvězdě]]** (*Turay*)
* 1974: **[[Elektra a jej pravda]]** (Szerelmem, Elektra), r. Miklós Jancsó, Maďarsko
* 1974: Hajdúk [Hajduci], r. Ferenc Kardos, Maďarsko (*Mosolygó*)
* 1974: **[[Synovia ohňa]]** (Szarvassávált fiuk), r. Imre Gyöngyössy, Maďarsko (*Bálint*)
* 1975: **[[Horúčka]]** (*fotoreportér*)
* 1975: **[[Pacho, hybský zbojník]]** (*Stacho*)
* 1977: **[[Bludička]]** (*robotník*)
* 1977: **[[Na veliké řece]]** (*Pazour*)
* 1978: **[[Pevnosť]]** (Az eröd), r. Miklós Szinetát, Maďarsko (*Steinbuch*)
* 1982: **[[Na konci diaľnice]]** (*ing. Turanský*)
* 1984: **[[Na druhom brehu sloboda]]** (*Kotora*)
* 1985: **[[Iná  láska]]** (*kartár*)
* 1987: **[[O živej vode]]** (*Čiernobradatý*)
* 1990: **[[Let asfaltového holuba]]** (*Fraňo*)
* 1992: **[[Lepšie byť bohatý a zdravý ako chudobný a chorý]]** (*nacionalista z baru*)
* 1995: **[http://mano.cms4people.de/fero_velecky.html - Kino ocko, dokumentarny film- Portret Fera Veleckeho-1995 ]
* 2003: **Želary** (''starý Kutina'')
* 2005: **Kliatba bratov Grimmovcov'''

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti zo Zvolena
Perník

::*Perník je aj slangový názov metamfetamínu, pozri [[metamfetamín]].*
thumb|right|200px|Domček z perníku 

**Perník** alebo **medovník** je sladké pečivo hnedej farby, ktorého pôvodná receptúra sa s skladá z medu, múky a korenia. Neskôr sa jeho receptúra začala upravovať a dnes ho poznáme ako zmes pšeničnej a ražnej múky, mlieka, vajec, karamelizovaného cukru, medu, škorice a klinčeku. Počas jeho prípravy by sa po zmiešaní všetkých ingrediencií malo cesto nechať niekoľko týždňov odležať, aby mohlo vykysnúť. Zaujímavosťou vlastnosťou perníkového cesta je, že surové ani upečené nestráca časom na akosti ani na chuti, ale naopak sa zlepšuje.

## Podoby perníku
Perníky môžu byť vykrajované do rôznych tvarov. Po dopečení sa zdobia farebnými cukrovými polevami alebo čokoládou. Zdobené perníky sú veľmi populárnym vianočným pečivom. Priemyslovo sú vyrábané zlepované perníky – dva plátky perníku sa zlepia dokopy pomocou rôznych druhov lekváru a následne sa namáčajú v čokoláde. Z plátkov perníku sa dajú skonštruovať aj zložitejšie tvary, najznámejším motívom je perníková chalúpka z rozprávky *[[O Jankovi a Marienke]]*.

## História Perníkov
Podľa rôznych historických prameňov má perník pôvod v Nemecku. Na Slovensku sa perníky začali vyrábať až koncom 14. storočia a keďže boli koreniny veľmi drahé, považovali sa za veľký luxus a ľudia ich konzumovali najmä cez sviatky.

## Referencie

## Iné projekty

## Zdroje
* https://www.poctivepotraviny.sk/magazin/clanok/medovnicky-historia-cesto-a-zaujimavosti 

Kategória:Dezerty
Kategória:Vianočné jedlá